b'\n_START_ARTICLE_\nFranc Henrik Penn\n_START_SECTION_\n\xc5\xbdivljenjepis\n_START_PARAGRAPH_\nPenn je v Ljubljani obiskoval realko in \xc5\xa1tudij nadaljeval v Gradcu, kjer je bil do 1862 vpisan na eni od visokih \xc5\xa1ol. Nato se je preselil v Zagreb, kjer je ve\xc4\x8dkrat nastopil v gledali\xc5\xa1\xc4\x8du, od leta 1865 pa je igral v nem\xc5\xa1kem gledali\xc5\xa1\xc4\x8du v Ljubljani, najprej v svoji tragediji iz kranjske zgodovine Der Untergang Metullums, nato pa v Levstikovi priredbi Pre\xc5\xa1ernovega Krsta pri Savici pri \xc4\x8demer je vlogo \xc4\x8crtomira odigral v slovenskem jeziku. Z ravnateljem ljubljanskega nem\xc5\xa1kega gledali\xc5\xa1\xc4\x8da se je tudi dogovarjal o prevzemu vodstva slovenskih predstav, vendar brez uspeha, zato je Ljubljano zapustil.\n_START_SECTION_\nLiterarno delo\n_START_PARAGRAPH_\nPoleg \xc5\xbee omenjene kranjske zgodovine je Penn leta 1866 predlo\xc5\xbeil pripravljalnemu odboru Dramati\xc4\x8dnega dru\xc5\xa1tva slovenski prevod svoje nem\xc5\xa1ke igre Ilija Gregori\xc4\x8d ali kme\xc4\x8dki kralj, ki pa ni bila postavljena v repertoar, ker je bila z Levstikove strani slabo ocenjena._NEWLINE_Penn je bil tudi ploden prevajalec. V nem\xc5\xa1ke \xc4\x8dasopise je ve\xc4\x8dkrat pisal o Pre\xc5\xa1ernu in prevajal njegove pesmi v nem\xc5\xa1\xc4\x8dino. Leta 1866 je objavil prevod Krsta pri Savici, pozneje pa je sodeloval z 9 prevodi v nem\xc5\xa1ki izdaji Pre\xc5\xa1ernovi pesmi, ki jih je uredil F. Vidic (Poesien, Dunaj, 1901]).'